
Për një ndryshim në vendimin e këshillit të ministrave nr.200, datë 22.4.1999, “Për disa ndryshime në pagat e punonjësve të policisë pyjore dhe policisë së ndërtimit

Në mbështetje të nenit 100 të Kushtetutës, të neneve 54 e 56, të ligjit nr.7623, datë 13.10.1992, “Për pyjet dhe policinë e shërbimit pyjor”, si dhe të nenit 6, të ligjit nr.8487, datë  13.5.1999, “Për kompetecat për caktimin e pagave të punës’, me propozimin e Ministrisë së Bujqësisë dhe Ushqimit Këshilli i Ministrave

Vendosi:

Shkronja “b” e pikës 1, të vendimit të Këshillit të Ministrave nr.200, datë 22.4.1999, ndryshohet dhe formulohet si vijon:
“Niveli më i ulët i pagës së ushtarakut të shërbimit pyjor të jetë 6 380 (gjshtëmijë e treqind e tetëdhjetë) lekë në muaj, kurse niveli më i lartë, drejtor drejtorie, të jetë 20350 (njëzet mijë e treqind e pesëdhjetë lekë në muaj”.
Ky vendim hyn në fuqi pas botimit në Fletoren Zyrtare.

